**บันทึกการประชุมเชิงปฏิบัติการ**

**“ความร่วมมือทางวิชาการไทย – ลาว ด้านการประเมินผลกระทบต่อสุขภาพ  
ในเขตเศรษฐกิจพิเศษ (Special Economic Zone: SEZ)”**


**ระหว่างวันที่ 26 - 27 พฤษภาคม 2559 ณ โรงแรมริเวอร์ ซิตี้ อำเภอเมือง จังหวัดมุกดาหาร  
………………………………………………………………………**

1. การประชุมความร่วมมือทางวิชาการไทย – ลาว ด้านประเมินผลกระทบต่อสุขภาพในเขตเศรษฐกิจพิเศษ Special Economic Zone: SEZ จัดขึ้นเมื่อวันที่ 26 - 27 พฤษภาคม 2559 ณ โรงแรมริเวอร์ ซิตี้ อำเภอเมือง จังหวัดมุกดาหาร มีวัตถุประสงค์ดังนี้
   1. เพื่อสร้างความร่วมมือทางวิชาการระหว่างประเทศและพัฒนาขีดความสามารถของบุคลากร  
      ในการประเมินผลกระทบต่อสุขภาพ
   2. เพื่อแลกเปลี่ยนแนวคิด องค์ความรู้ และประสบการณ์การดำเนินงานด้านการประเมินผลกระทบต่อสุขภาพ ของประเทศไทยและสาธารณรัฐประชาธิปไตยประชาชนลาว
   3. เพื่อจัดทำแผนปฏิบัติการด้านการพัฒนาศักยภาพเจ้าหน้าที่สาธารณสุขด้านการประเมินผลกระทบต่อสุขภาพ โดยกรมอนามัยเป็นผู้สนับสนุน
2. ผู้เข้าร่วมประชุมประกอบด้วย ผู้แทนจากแผนกสาธารณสุขแขวงสะหวันนะเขต สาธารณรัฐประชาธิปไตยประชาชนลาว นำโดย ดร.จันดอน มะนีพูใส รองหัวหน้าแผนกสาธารณสุขแขวงสะหวันนะเขต และคณะ จำนวน 10 คน ผู้แทนประเทศไทย ประกอบด้วย อธิบดีกรมอนามัย ผู้ตรวจราชการกระทรวงสาธารณสุขเขตสุขภาพที่ 10 รองอธิบดีกรมอนามัย นายแพทย์สาธารณสุขจังหวัดมุกดาหาร ผู้อำนวยการโรงพยาบาลมุกดาหาร ผู้อำนวยการและนักวิชาการจากกรมอนามัย (สำนักความร่วมมือระหว่างประเทศ สำนักอนามัยสิ่งแวดล้อม สำนักสุขาภิบาลอาหารและน้ำ กองประเมินผลกระทบต่อสุขภาพ ศูนย์บริหารกฎหมายสาธารณสุข ศูนย์อนามัยที่ 7 ขอนแก่น ศูนย์อนามัยที่ ๘ อุดรธานี และศูนย์อนามัยที่ 10 อุบลราชธานี) นักวิชาการจากสำนักงานสาธารณสุขจังหวัดมุกดาหาร นครพนม หนองคาย และอุบลราชธานี จำนวน 40 คน รวมผู้เข้าร่วมประชุมทั้งสิ้น 50 คน
3. รูปแบบและเนื้อหาการประชุม ประกอบด้วยการบรรยายและอภิปรายแลกเปลี่ยนความคิดเห็น ดังนี้
   1. การบรรยายพิเศษ เรื่อง นโยบายการพัฒนา: บทบาทและความร่วมมือของหน่วยงานสาธารณสุข โดย นายแพทย์วชิระ เพ็งจันทร์ อธิบดีกรมอนามัย พร้อมทั้งการบรรยายให้ความรู้เกี่ยวกับ  
      ผลกระทบต่อสุขภาพจากการพัฒนาโครงการต่างๆ ในอนุภาคลุ่มน้ำโขง โดย ผศ.ดร.ยรรยงค์ อินทร์ม่วง มหาวิทยาลัยมหาสารคาม และผลกระทบต่อสุขภาพและสิ่งแวดล้อมจากการพัฒนาเขตเศรษฐกิจพิเศษ โดย รศ.ดร.อุไรวรรณ อินทร์ม่วง มหาวิทยาลัยขอนแก่น นอกจากนี้ยังมีการให้ความรู้เกี่ยวกับ  
      ระบบการประเมินผลกระทบสิ่งแวดล้อมและสุขภาพของสาธารณรัฐประชาธิไตยประชาชนลาว   
      โดย Dr.Tayphasavanh Fengthong จาก Department of Hygiene and Health Promotion, สาธารณรัฐประชาธิไตยประชาชนลาว และระบบประเมินผลกระทบสิ่งแวดล้อมและสุขภาพของประเทศไทย โดย นางสาวสิริวรรณ จันทนจุลกะ กรมอนามัย ประเทศไทย
   2. การอภิปรายแนวทางความร่วมมือของหน่วยงานสาธารณสุขเพื่อรองรับการพัฒนาเขตเศรษฐกิจพิเศษและพื้นที่ชายแดน ในประเด็นเกี่ยวกับโครงสร้างและกลไกความร่วมมือระหว่างประเทศ การพัฒนาศักยภาพบุคลากร การจัดทำโครงการนำร่อง การจัดทำโครงการศึกษาวิจัยร่วม การสร้างความร่วมมือกับหน่วยงานนอกภาคสาธารณสุข (หน่วยงานด้านสิ่งแวดล้อม อุตสาหกรรมจังหวัด พาณิชย์จังหวัด) เป็นต้น
4. ที่ประชุมได้สรุปขอบเขตความร่วมมือทางวิชาการและการพัฒนาศักยภาพบุคลากรระหว่างแผนกสาธารณสุขแขวงสะหวันนะเขต สาธารณรัฐประชาธิปไตยประชาชนลาว สำนักงานสาธารณสุขจังหวัดมุกดาหาร   
   และศูนย์อนามัยที่ 10 อุบลราชธานี ในประเด็นดังต่อไปนี้
   1. ความร่วมมือด้านอาหารปลอดภัย
   2. ความร่วมมือด้านการประเมินผลกระทบต่อสุขภาพ
5. แนวทางปฏิบัติ
   1. กรมอนามัย กระทรวงสาธารณสุข จะสนับสนุนเพื่อให้เกิดความร่วมมือทางวิชาการและการพัฒนาศักยภาพบุคลาการ ดังนี้
6. เสนอขอเพิ่มประเด็นความร่วมมือด้านอนามัยสิ่งแวดล้อม (อาหารปลอดภัย การประเมินผลกระทบ

ต่อสุขภาพ) เพื่อบรรจุในร่างบันทึกข้อตกลง (MOU) ความร่วมมือด้านสาธารณสุขที่จะลงนามระหว่าง รัฐมนตรีว่าการกระทรวงสาธารณสุขระหว่างประเทศไทย กับสาธารณรัฐประชาธิปไตยประชาชนลาว   
 ในเดือนกรกฎาคม 2559 นี้

1. สนับสนุนการดำเนินงานเขตสุขภาพ
2. สนับสนุนการลงทุน เพื่อให้เกิดกลไก/แผนงาน ให้เป็นรูปธรรม
   1. ศูนย์อนามัยที่ 10 อุบลราชธานี จะสนับสนุนเพื่อให้เกิดความร่วมมือด้านอาหารปลอดภัยและการประเมิน  
      ผลกระทบต่อสุขภาพ ในพื้นที่เขตสุขภาพที่ 10
   2. สำนักงานสาธารณสุขจังหวัดมุกดาหารและแผนกสาธารณสุขแขวงสะหวันนะเขต สาธารณรัฐประชาธิปไตยประชาชนลาว ร่วมกันผลักดัน ขับเคลื่อน และสนับสนุนให้เกิดความร่วมมือ  
      ด้านอาหารปลอดภัย และการประเมินผลกระทบต่อสุขภาพ ภายใต้ MOU และกฎอนามัยระหว่างประเทศ พ.ศ. 2548 (IHR 2005) ให้เกิดเป็นรูปธรรมที่ชัดเจน

บันทึกการประชุมฉบับนี้ จัดทำเมื่อวันที่ ๒๗ พฤษภาคม ๒๕๕๙ ณ โรงแรมริเวอร์ซิตี้   
อำเภอเมืองมุกดาหาร จังหวัดมุกดาหาร



(นางสุกานดา พัดพาดี)   
นักวิชาการสาธารณสุขชำนาญการพิเศษ  
ผู้บันทึกการประชุม

ผู้บันทึกการประชุม